CELEX: 32020R0866
Language: hr
Date: 2020-05-28 00:00:00
Title: Delegirana uredba Komisije (EU) 2020/866 оd 28. svibnja 2020. o izmjeni Delegirane uredbe Komisije (EU) 2016/101 o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za bonitetno vrednovanje na temelju članka 105. stavka 14. Uredbe (EU) br. 575/2013 (Tekst značajan za EGP)

25.6.2020   
               
               
                  HR
               
               
                  Službeni list Europske unije
               
               
                  L 201/1
               
            
         DELEGIRANA UREDBA KOMISIJE (EU) 2020/866
         оd 28. svibnja 2020.
         o izmjeni Delegirane uredbe Komisije (EU) 2016/101 o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za bonitetno vrednovanje na temelju članka 105. stavka 14. Uredbe (EU) br. 575/2013
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 105. stavak 14. treći podstavak,
         budući da:
         
                     (1)
                  
                  
                     Člankom 9. stavkom 5., člankom 10. stavkom 6. i člankom 11. stavkom 3. Delegirane uredbe Komisije (EU) 2016/101 (2) propisano je da se, u pogledu institucija koje izračunavaju dodatne prilagodbe vrednovanja u skladu s osnovnim pristupom utvrđenim u toj uredbi, pojedinačne dodatne prilagodbe vrednovanja za neizvjesnost tržišnih cijena, troškove zatvaranja pozicija i rizik modela trebaju utvrditi s 90 %-tnom pouzdanošću na temelju primjenjivih tržišnih uvjeta u trenutku izračuna. Tom se uredbom utvrđuje i zbirni pristup za izračun ukupnih dodatnih prilagodbi vrednovanja na razini kategorije na temelju pojedinačnih dodatnih prilagodbi vrednovanja, kojim se uzimaju u obzir preklapanja pojedinačnih dodatnih prilagodbi vrednovanja koja nastaju pri zbrajanju tih kategorija dodatnih prilagodbi vrednovanja.
                  
               
                     (2)
                  
                  
                     Širenje pandemije bolesti COVID-19 izazvalo je ekstremnu volatilnost svih svjetskih financijskih tržišta, što je utjecalo na brojne razrede imovine. To je dovelo do iznimnih povećanja disperzije cijena imovine i razlika između ponuđene i tražene cijene. Stoga se očekuje da će se pojedinačne dodatne prilagodbe vrednovanja izračunane na razini izloženosti vrednovanja znatno povećati u usporedbi s njihovim razinama u uobičajenim uvjetima.
                  
               
                     (3)
                  
                  
                     Prilagodba pojedinačnih dodatnih prilagodbi vrednovanja novim tržišnim uvjetima uobičajeni je postupak. Međutim, očekuje se da će zbog pandemije bolesti COVID-19 i odluka javnih tijela o zaustavljanju gospodarske djelatnosti u velikom broju sektora zbrajanje znatno povećanih pojedinačnih dodatnih prilagodbi vrednovanja imati nerazmjeran učinak na ukupne iznose dodatnih prilagodbi vrednovanja. Stoga bi pravila za bonitetno vrednovanje trebalo revidirati kako bi se njima, uz propisivanje primjene faktora zbrajanja u uobičajenim tržišnim uvjetima, propisalo i da bi institucije trebale primjenjivati veći faktor zbrajanja u ovom specifičnom razdoblju ekstremne volatilnosti tržišnih cijena i sistemskog šoka zbog pandemije bolesti COVID-19.
                  
               
                     (4)
                  
                  
                     U narednim se mjesecima očekuje slabljenje pandemije bolesti COVID-19, a stoga i smanjenje ekstremne volatilnosti tržišta koju je ona prouzročila. Veći faktor zbrajanja stoga bi se trebao primjenjivati samo tijekom očekivanog trajanja ekstremne volatilnosti tržišta u kombinaciji sa sistemskim šokom, što bi prema trenutačnim procjenama trebalo biti do 31. prosinca 2020.
                  
               
                     (5)
                  
                  
                     Delegiranu uredbu (EU) 2016/101 stoga bi trebalo na odgovarajući način izmijeniti.
                  
               
                     (6)
                  
                  
                     Ova se Uredba temelji na nacrtu regulatornih tehničkih standarda koji je Komisiji dostavilo Europsko nadležno tijelo za bankarstvo. Zbog hitnosti izazvane pandemijom bolesti COVID-19 Europsko nadzorno tijelo za bankarstvo smatralo je da bi provedba javnog savjetovanja i analiza troškova i koristi bili nerazmjerni. Međutim, EBA je obavijestila Interesnu skupinu za bankarstvo osnovanu u skladu s člankom 37. Uredbe (EU) br. 1093/2010 Europskog parlamenta i Vijeća (3).
                  
               
                     (7)
                  
                  
                     Kako bi se brzo reagiralo na posljedice pandemije bolesti COVID-19, ova bi Uredba trebala stupiti na snagu sljedećeg dana od dana objave,
                  
               DONIJELA JE OVU UREDBU:
         
            Članak 1.
            Prilog Delegiranoj uredbi (EU) 2016/101 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 27.6.2013., str. 1.
         
         
            (2)  Delegirana uredba Komisije (EU) 2016/101 оd 26. listopada 2015. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za bonitetno vrednovanje u skladu s člankom 105. stavkom 14. (SL L 21, 28.1.2016., str. 54.).
         
            (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).
      
      
         
            PRILOG
            
               Formule za zbrajanje dodatnih prilagodbi vrednovanja u skladu s člankom 9. stavkom 6., člankom 10. stavkom 7. i člankom 11. stavkom 7.
            
            
               
                  Formula za metodu 1
               
            
            
                        APVA
                     
                     
                        =
                     
                     
                        (FV – PV) – α · (FV – PV)
                        = (1 – α) · (FV – PV)
                     
                  
                        AVA
                     
                     
                        =
                     
                     
                        Σ APVA
                     
                  
               
                  Formula za metodu 2
               
            
            
                        APVA
                     
                     
                        =
                     
                     
                        max {0, (FV – PV) – α · (EV – PV)}
                        = max {0, FV – α · EV – (1 – α) · PV}
                     
                  
                        AVA
                     
                     
                        =
                     
                     
                        Σ APVA
                     
                  pri čemu je:
            
                        FV
                     
                     
                        =
                     
                     
                        fer vrijednost na razini izloženosti vrednovanja nakon računovodstvenih prilagodbi primijenjenih u fer vrijednosti institucije za koje se može utvrditi da se odnose na isti izvor nesigurnosti vrednovanja kao odgovarajuća dodatna prilagodba vrednovanja
                     
                  
                        PV
                     
                     
                        =
                     
                     
                        bonitetna vrijednost na razini izloženosti vrednovanja utvrđena u skladu s ovom Uredbom
                     
                  
                        EV
                     
                     
                        =
                     
                     
                        očekivana vrijednost na razini izloženosti vrednovanja uzeta iz niza mogućih vrijednosti
                     
                  
                        α
                     
                     
                        =
                     
                     
                        faktor zbrajanja,
                     
                  
                        APVA
                     
                     
                        =
                     
                     
                        dodatna prilagodba vrednovanja na razini izloženosti vrednovanja nakon prilagodbe za zbrajanje
                     
                  
                        AVA
                     
                     
                        =
                     
                     
                        ukupna dodatna prilagodba vrednovanja na razini kategorije nakon prilagodbe za zbrajanje.
                     
                  Institucije do 31. prosinca 2020. primjenjuju faktor zbrajanja „α” od 66 %, a nakon toga faktor zbrajanja od 50 %.